Endnu et underskud Også i 2007 fik AaB et stort underskud. Denne gang var det dog ikke Fodboldafdelingen, som bidrog med et underskud. Fodbold gav overskud Fodboldafdelingen havde i 2007 et overskud på mere end 15 millioner kroner før skat. Sport Nord, der driver AaBs butikker, har også givet overskud. Basket gav underskud Derimod er det firmaet 9000Lux og AaB Basket, der bidrog til underskuddet. Begge aktiviteter er nu lukket ned. - Flere ting er lykkedes godt for os i 2007, men samtidig må vi konstatere, at eksempelvis indkøringen af de nye aktiviteter omkring AaB Konference og AaB College tager længere tid og koster mere, end vi havde forventet. Samlet set er vores resultat ikke tilfredsstillende. Per Søndergaard glæder sig over den efterhånden længerevarende succes på fodboldfronten. - Bronzemedaljerne fra foråret 2007 og den efterfølgende fremragende indsats i UEFA Cup'en er på flotteste vis blevet videreført i SAS Ligaen i denne sæson. Med en placering på førstepladsen efter to tredjedele af sæsonen afviklet, så tegner afslutningen særdeles spændende, siger Per Søndergaard. - Desværre har hverken AaB Håndbold eller AaB Ishockey kunnet følge trop, men vi er overbeviste om, at der i den kommende sæson vil være fremgang begge steder. For 2008 forventes et overskud i niveauet 25 mio. kr. - Vi forventer fortsat, at salget af Etape 2 af ejendommen på Hadsundvej bliver gennemført i indeværende kalenderår, og det er positivt, at der i øjeblikket er flere interesserede købere, siger Per Søndergaard. AaB-koncernens egenkapital er med udgangen af 2007 på 130 mio. kr.

Referat:
AaB-koncernen fik i 2007 et underskud på 5,5 millioner kroner. Det betegnes som "ikke tilfredsstillende".
Omsætningen er steget med 55%.